
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Проектни параметри на

 ползването
	     Предвидените дейности са за покриване на участък от река Яденица в границите на гр. Белово между моста на ж.п. линията и СОУ „Александър Иванов – Чапай”. Предвижда се покритата част да се използва като част от пешеходната зона – площад на града в този район, като достъпа на автомобили се предвижда да се ограничи с поставяне на предпазни огради и колчета. Като оптимално решение за покриване на реката е избран тип стомано-стоманобетонна конструкция – стоманени греди със стоманобетонна плоча над тях с кофрирана с ЛТ-ламарина за оставащ кофраж и съвместна работа на двата. За основи на конструкцията ще се използват съществуващите стоманобетонни стени оформящи речното корито, чиято дебелина в горния край варира между 25 и 40 см. Светлия отвор на речното корито в горния край на стените варира между 5,50м и 8,00м. Условията за достъп до реката позволяват работа от двата бряга.

Предходни дейности и с цел създаване на трайно решение за защита и повишаване на устойчивостта в следствие на речната абразия и възникнали ерозионни процеси, за стабилизирането на участъка от реката се предвижда:

· Отбиване на строителните води - предвидените корекционни мероприятия трябва да се извършат при маловодие в реката. Прието е оразмерително водно количество за отбивните съоръжения 4 m3/s.

· Почистване на речното корито – предвидено е преди започване на почистването да се изсекат храстовата и дървестна растителност и да се почисти от натрупаните наноси, камъни и отпадъци от коритото на реката.

· Направа на облицовка – при съществуващи, компрометирани стъпки – нова стоманобетонна облицовка с дебелина 0,2m и обща дължина L=224m, H=0,50-1,40m над съществуващото дънно река (като 0,20m се вкопава под дъното и общата височина 0,70-1,60m); В участъци без стъпка – нова стоманобетонна облицовка с дебелина 0,3m и обща дължина L=165m, H=1,00m над съществуващото дъно река (като 0,20m се вкопава под дъното и общата височина става 1,20m).

· Направа на дънни прагове – за предотвратяване на изравяне по дъното се предвижда укрепването му посредством 6 броя стоманобетонни дънни прагове  с височина 1,20 m и широчина 0,8 m, които ще бъдат анкерирани към скалната основа.

· Географски координати:

Начало: N 42° 12' 53.202"
E 24° 01' 00.865" 

Край:    N 42° 12' 50.817"
E 24° 01' 00.405" 

6 бр. прагове при км: 0+010,87; 0+052,14; 0+121,19; 0+153,77; 0+160,68; 0+191,05.

·   Приложени са хидравлични проверки за проводимостта съоръженията въз основа на хидроложки данни за река Яденица в района на предвидените за изграждане съоръжения при преминаване на оразмерителните водни количества. Направени са допълнителни хидравлични изчисления и анализ при следните случай – подприщване на водни количества в река Марица с обезпечености 0,1% и 1%, както и оразмерителни водни количества при провеждане на високи води през яз. Яденица.

·           За река Яденица:

Q0,1%    = 85,5 м³/сек                  

Q1%    = 58,4 м³/сек      

        От направените изчисления следва, че изграждането на покрит участък над р. Яденица между моста, ж.п. гарата и СОУ „ Александър Иванов – Чапай” по никакъв начин няма да предизвика намаляване на пропускната способност на течението в участъка в сравнение със съществуващото положение.

        Дълбочината на сега съществуващата корекция е повече от 4,0 м, което представлява потенциален риск за преминаващите наоколо граждани и особено деца от близкото училище. Не се предвижда изграждане на постойки, паркинги и др. Върху плочата на покрития участък, а само неговото оформяне като пешеходна зона.
. 

        Представената  проектна  документация съдържа хидроложка част, включваща хидравлични проверки и конструктивна част. 


	Цел на заявеното ползване 


	„изграждане на нови съоръжения за линейна инфраструктура, пресичаща воден обект и за защита от вредното въздействие на водите - (покриване на участък от р. Яденица, изграждане на 6 бр. дънни прага, облицовка на компрометирани участъци по речното корито)

	Водно тяло /воден обект/
	Водно тяло с код BG3МА900R200 – „река Яденица“

Воден обект – река Яденица


	Местност,административно-териториална и териториална единица ЕКАТТЕ
	гр. Белово    – ЕКАТТЕ 03 592
Община Белово, област Пазарджик


	Място за представяне на 
писмени възражения и 
предложения от 
заинтересованите лица
	БДИБР

гр.Пловдив

